
Jørgen  W.  Schmidt 

Ved  Jørgen  W.  Schmidts  død  har 
kirken  i  Danmark  mistet  et  me- 
get aktivt  medlem.  Et  medlem, 
der  altid  var  i  forreste  række  når  det  gjaldt 
om  at  forsvare  kirken  udadtil  over  for 
medierne,  i  det  politiske  liv  ja,  overalt 
hvor  mennesker  mødes  og  religionen  i 
alle  dens  afskygninger  behandles. 

Jørgen  W.  Schmidt  blev  født  den  8. 
juli  19151  Gentofte.  Efter  skolegang  kom 
han  i  boghandlerlære  og  blev  senere 
boghandlermedhjælper  i  Boghallen  (Po- 
litikens Hus)  og  kom  derfra  til  Rosen- 
kilde og  Bagger  som  fuldmægtig  og 
afdelingsleder  indtil  1947. 

I  1937  fik  han  et  legat  til  et  studie- 
ophold i  Frankrig  og  han  tilbragte  som- 
mer og  efterår  i  Paris  og  om  det  udgav 
han  i  1982  en  beretning. 

Han  blev  døbt  ind  i  Jesu  Kristi  Kirke 
af  Sidste  Dages  Hellige  i  1938,  en  væ- 
sentlig grund  til  at  det  blev  på  det 
tidspunkt,  var  måske  den  Rebekka  Ras- 
mussen som  han  havde  været  forlovet 
med,  og  med  hvem  han  blev  gift  i  august 
samme  år. 

Allerede  inden  han  blev  medlem  var 
han  aktiv  i  kirken.  I  1936  skrev  han  fx 
teksten  til  en  jazzrevy,  der  blev  opført 
af  kirkens  medlemmer.  Han  skrev  artikler 
til  kirkens  blad  »Skandinaviens  Stjerne«. 
I  1944  skrev  han  en  artikel  i  anledning 
året  for  Joseph  Smiths  død  og  den  blev 
bl.a.  offentliggjort  i  Berlingske  Aftenavis. 

Jørgen  W.  Schmidt  havde  lyst  til  at 
skrive  og  det  kom  der  meget  ud  af 
gennem  årene,  både  bøger  og  utallige 
artikler  og  kronikker. 

Efter  krigen,  i  1947,  besluttede  Jørgen 
og  Rebekka  at  tage  til  USA,  og  de 
emigrerede  sammen  med  deres  børn  til 
Utah.  Her  var  Jørgen  W.  Schmidt  mo- 
telmanager i  årene  1948-52.  Han  pro- 
ducerede radioprogrammer  fra  1955  til 
1962  og  havde  sin  egen  lille  forretning, 
hvor  man  bl.a.  solgte  danske  varer.  Det 
gjorde  han  fra  1952  til  1963. 

Rosenkilde  og  Bagger  havde  ikke 


glemt  Jørgen  W.  Schmidt,  og  sendte  bud 
efter  ham.  Han  tog  nu  med  familien  den 
anden  vej  i  1962-63  og  de  bosatte  sig 
i  Holte.  Han  blev  forlagsleder  i  3-4  år 
hvilket  han  var  indtil  kirken  kaldte  ham 
til  at  oprette  forlags-  og  trykkerivirksom- 
hed i  Danmark  for  hele  Norden.  »Nu 
kan  jeg  forstå  hvorfor  jeg  skulle  tilbage 
til  Danmark,  det  var  Herrens  ønske,  for 
han  havde  bruge  for  mig,«  sagde  Jørgen 
engang. 

Centret  skulle  dække  Danmark,  Nor- 
ge, Sverige  og  Finland  og  der  blev  købt 
en  stor  bygning  i  Vassingerød  hvor  virk- 
somheden kom  til  at  ligge.  Der  blev  så 
opbygget  både  et  distributionscenter  og 
et  trykkeri,  således  at  al  kirkens  litteratur, 
lektiehæfter,  instruktionshæfter  og  hånd- 
bøger nu  blev  oversat,  trykt  og  udsendt 


herfra.  Der  blev  plads  til  mange  med- 
lemmer der  arbejdede  med  alle  de  op- 
gaver der  forekom,  og  hele  den  virksom- 
hed blev  organiseret  under  Jørgens  le- 
derskab, kendt  med  forlagsvirksomhed 
som  han  var. 

På  samme  tid  blev  Jørgen  Translation 
Manager  for  alt  oversættelsesarbejdet  i 
de  samme  lande,  der  rapporterede  til  ham 
direkte.  Jørgen  varetog  dette  arbejde 
indtil  1970,  da  man  besluttede  at  flytte 
trykkerivirksomheden  til  Frankfurt.  Jør- 
gen trak  sig  tilbage  for  at  gå  i  gang  med 
næste  fase  af  sit  travle  liv.  Han  fortsatte 
med  helt  at  hellige  sig  oversættelse  for 
kirken  og  oversatte  fx  Spencer  W.  Kim- 
balls  bog:  »Tilgivelsens  Mirakel«. 

Han  begyndte  også  at  forberede  noget 
af  det  han  selv  ville  skrive  og  i  1973 


rr 

udgav  han  det  lille  hæfte  i  lommeformat: 
»Det  tror  mormonerne«.  I  1982  kom 
bogen:  »Mormonpigen  Eva,  en  dansk 
minoritetspige  i  Danmark«.  Og  i  1984 
kom  en  meget  værdifuld  bog:  »En  dansk 
mormonbibliografi,  1837  -  1984«,  der 
indeholder  en  beskrivelse  af  næsten  alt 
hvad  der  er  skrevet  af  bøger  og  artikler 
på  dansk  om  Jesu  Kristi  Kirke,  og  det 
både  på  godt  og  ondt.  I  anledningen  af 
sit  forfatterskab  og  for  at  dæmpe  om- 
kostningerne, oprettede  han  sit  eget  lille 
forlag,  Moroni,  i  1982  hvorfra  han  udgav 
flere  bøger,  mest  af  eget  forfatterskab. 

Men  allerede  i  1964  var  hans  »ho- 
vedværk« udkommet,  nemlig  en  bog  om 
den  danske  mormonemigration  fra  1850 
til  1900,  og  bogens  hovedtitel  er:  »O, 
du  Zion  i  vest«.  Den  indeholder  bl.a. 
en  masse  breve  fra  udrejste  danskere, 
hvori  de  meget  levende  beskriver  deres 
oplevelser  i  de  nye  lande.  Det  er  en  god 
bog  som  giver  et  godt  billede  af  hvordan 


det  var  at  være  mormon  i  forrige  år- 
hundrede. 

Jørgen  deltog  livligt  i  debatter,  der 
havde  med  religion  at  gøre.  Det  kunne 
også  være  andre  emner  der  optog  ham. 
Fx  gjorde  han  meget  ud  af  debatten  om 
abortloven.  Han  blev  medlem  af  Kriste- 
ligt Folkeparti  og  var  lige  ved  at  komme 
i  Folketinget.  Han  var  medlem  af  lig- 
ningskommisionen  i  Allerød  Kommune 
fra  1974  til  1978  og  han  havde  en 
overgang  flere  tillidsposter  i  partiet. 

Gennem  årene  blev  det  også  til  mange 
kaldelser  i  kirken.  Han  var  stavsmissio- 
nær  i  Utah  1950-1952.  Da  han  kom 
tilbage  til  Danmark,  var  han  på  det 
tidspunkt  den  eneste  halv^erdser  vi  hav- 
de, for  staven  blev  først  dannet  i  1974. 
Han  blev  rådgiver  i  det  første  stavspræ- 
sidentskab  med  Johan  Benthin  som  præ- 
sident, og  blev  samtidig  ordineret  til 
højpræst  af  Ezra  Taft  Benson,  dengang 
præsident  for  De  tolvs  Kvorum.  Inden 


da  havde  Jørgen  virket  som  grenspræ- 
sident,  lærer,  GUF-præsident  og  medlem 
af  et  grenspræsidentskab.  Den  11.  ok- 
tober 1973  blev  han  kaldet  af  daværende 
præsident  for  De  tolvs  Kvorum  Spencer 
W.  Kimball  til  at  være  koordinator  for 
al  PR-virksomhed  i  hele  Danmark.  I 
denne  kaldelse  lagde  Jørgen  vel  nok  de 
fleste  kræfter  i  de  år  han  virkede  indtil 
han  blev  afløst  i  1985. 

Myreflittig  som  han  var,  gennemplø- 
jede han  alt  hvad  der  i  de  år  blev  skrevet 
om  os.  Han  læste  leksika  og  bøger  tillige. 
Hver  gang  han  stødte  på  fejl,  dårlig 
omtale  eller  forkerte  og  mangelfulde 
oplysninger,  skrev  han  til  det  pågældende 
forlag  eller  forfatter.  Jørgen  nåede  vir- 
kelig at  vende  en  holdning  mod  kirken 
til  noget  positivt,  som  vi  vil  kunne  drage 
nytte  af  mange,  mange  år. 

For  sine  mange  fortjenester  indenfor 
nyhedsformidling  fik  Jørgen  i  1977 

BYU's  belønning  for  fortræffeligt  arbej- 
de med  nyhedsformidling. 

Der  er  ingen  tvivl  om  at  Jørgens 
banebrydende  arbejde  har  ændret  mange 
forlæggeres,  avisredaktioners  og  forfatte- 
res syn  på  Jesu  Kristi  Kirke  af  Sidste 
Dages  Hellige  til  det  bedre  -  eller  det 
rigtige. 

En  overgang  havde  Danmarks  Radio 
om  lørdagen  en  fast  morgenudsendelse 
som  var  helliget  forskellige  trossamfund, 
alle  andre  dage  var  disse  udsendelser: 
»Ved  dagens  begyndelse«  helliget  Folke- 
kirken. Her  fik  Jørgen  lejlighed  til  at 
medvirke  flere  gange.  Han  sagde  selv 
efter  nogle  udsendelser  i  1978:  »De 
direkte  reaktioner  på  udsendelserne  er 
mange  og  meget  opmuntrende.  Adskil- 
lige aviser  har  bragt  omtale  af  dem,  og 
flere  læserbreve  har  skældt  ud  over  dem. 
Jovist  har  det  været  umagen  værd«. 
Mange  hundrede  kassettebånd  med  disse 
udsendelser  blev  kopieret  og  i  vid  ud- 
strækning benyttet  af  missionærer  og 
hjemmelærere. 

Han  skrev  radiocauserier,  bl.a.  om 
Tabemakelkoret  og  i  sine  år  som  ny- 
hedsformidler medvirkede  han  ved  flere 
arrangementer  som  var  nødvendige  når 
The  Osmonds  eller  The  Lamanite-gene- 
ration  var  på  besøg  i  Danmark.  Da 


Ny  tempelpræsident 
i  Stockholm 

Da  præsident  og  søster  Langeland 
efter  over  3  års  virke  i  templet 
nu  står  foran  deres  afløsning,  er 
der  givet  meddelelse  om  hvem  der  skal 
efterfølge  dem. 

Kaldet  som  nyt  præsidentpar  er 
George  Damstedt  (65)  og  hans  hustru 
Leona  Carlson  Damstedt.  Han  var  råd- 
giver i  Denver  tempel  da  kaldelsen  kom. 
Både  præsident  Damstedt  og  hans  hustru 
har  været  missionærer  i  Sverige  og  han 
har  været  stavspræsident,  rådgiver  i  et 
stavspræsidentskab,  højrådsmedlem,  bi- 
skop og  grenspræsident.  Hun  har  været 
præsidentinde  for  hjælpeforeningen,  præ- 
sidentinde  for  Unge  Piger  og  har  været 
aktiv  i  kommunalt  arbejde.  Parret  har 
5  børn. 


lamaniterne  var  her  havde  han  den  store 
glæde  at  være  med  da  de  dansede  for 
dronningen  i  Marselisborg  slotspark.  Han 
virkede  sammen  med  Jørgen  Ljungstrøm 
som  konferenciers  ved  lamanitemes  op- 
træden i  Tivoli  og  på  Bakken. 

Jørgen  skabte  sig  kontakter  både  i 
indland  og  udland,  han  havde  et  nært 
samarbejde  med  Bonneville  Production 
i  Utah.  Det  kom  bl.a.  til  udtryk  da  man 
lavede  filmen:  »Mormonerne  -  glade  ved 
livet«. 

Han  var  også  meget  musikalsk.  Da 
Danmarks  Mormonkor  skulle  til  USA 
og  synge  var  han  sammen  med  Rebekka 
»kritiker«  med  hensyn  til  program  og 
udførelse,  og  koret  fik  mange  gode  råd 
som  kom  det  til  gode  da  det  sang  i  USA. 
Han  skrev  mange  tekster  til  vore  salmer, 
bl.a.  »Benyt  de  lyse  timer«.  Da  salme- 
bogen blev  revideret  i  slutningen  af  60'er- 
ne  var  han  medlem  af  den  komité  som 
forestod  revisionen  og  var  også  meget 
talentfuld  på  det  område.  Han  havde  stor 
sans  for  sproget:  at  anbringe  de  rigtige 
ord  de  rigtige  steder. 

Han  indstiftede  en  hædersbevisning 
der  blev  givet  for  »god  omtale  af  Jesu 
Kristi  Kirke«  og  blev  kaldt  objektivpris- 
en. Den  blev  uddelt  første  gang  i  januar 
1977  til  programsekretær  i  Danmarks 


Vi  byder  det  nye  præsidentpar  vel- 
kommen og  glæder  os  til  at  mødes  med 
dem  i  Herrens  tempel  i  Stockholm. 
Church  News. 


Radio  Mogens  Hansen,  især  fordi,  som 
Jørgen  sagde:  »For  hans  initiativ  og 
medvirken  til,  at  Mormonkirken  i  no- 
vember 1975  fik  betingelsesløs  og  ube- 
tinget adgang  til  at  forkynde  evangeliet 
gennem  Danmarks  Radio.  Ved  samme 
lejlighed  fik  også  Kent  Gade  Olsen  prisen 
for  den  store  interesse  og  det  uselviske 
arbejde  han  havde  udført  for  at  udbrede 
kendskabet  til  Tabernakelkoret,  et  arbej- 
de der  bl.a.  har  givet  sig  udslag  i  op- 
rettelsen af  Danmarks  Tabemakelkor 
selskab  mv.  Jørgen  var  vicepræsident  i 
selskabet.  Prisen  var  meget  originalt  en 
kopi  af  kalenderstene  fra  Mexico  og 
Guatemala,  i  hel  størrelse.  Senere  blev 
prisen  givet  til  forfatteren  Hakon  Mielche 
og  borgmester  Marius  Andersen,  Aal- 
borg. 

Jørgen  Schmidts  indsats  vil  længe 
kunne  mærkes  og  vi  vil  i  lang  tid  frem- 
over savne  hans  ihærdighed  og  arbejds- 
indsats. Vi  er  sikre  på  at  Jørgen  allerede 
er  i  fuld  gang  med  store  projekter  på 
den  anden  side.  Vi  er  taknemmelige  fordi 
vi  lærte  ham  at  kende  og  vi  vil  savne 
alt  det  han  stod  for.  Han  gjorde  kirken 
kendt  og  aflivede  mange  forkerte  opfat- 
telser. 

Tak  Jørgen,  æret  være  dit  minde. 
Jørgen  Ljungstrøm. 


Manede 

spørgsn 

Hvad  blev  d 

er  af 

guldpladerne 

^da 

ovexsættebei 
Mormons  B( 
varfg&rdig? 

laf 

Svio^  findes 

IV 


KIRKENYT 


Mormoner  fejrer  jubilæum 
på  Himmelbjerget 

Aarhus  stav  fejrer  10  års  jubilæum  under  stor  festivitas 


Lørdag  d.  2.  juli  så  det  ud  til  at 
skulle  give  lidt  dårligere  vejr  end 
vi  har  haft  på  det  sidste,  men  da 
klokken  blev  14  var  det  dejligt  dansk 
sommervejr:  sol  og  tørre  skyer.  Det 
dannede  sammen  med  den  skønne  natur 
rammen  om  nogle  festlige  timer,  hvor 
sidste  dages  hellige  morede  sig,  hyggede 
sig  og  festede  hele  Himmelbjerget  rundt. 

Efter  registrering  og  samling  kunne 
festkomiteen  byde  velkommen  på  det 
sted  hvor  så  mange  af  landets  bedste 
mænd  og  kvinder  har  talt  til  folket.  I 
dag  var  det  Herrens  folks  tur  med  stavs- 
præsident  Carsten  Larsen  i  spidsen.  De 
danske  fodboldlandskampe  har  givet  os 
fornyet  interesse  for  nationalsangen  og 
»Der  er  et  yndigt  land«  blev  sunget  med 
styrke  af  de  forsamlede.  Det  skabte  hos 
nogle  interesse  for  hvad  det  var  der 
foregik  -  pyntet  som  der  var  med  dan- 
nebrogsflag allevegne,  og  de,  der  spurgte 
fik  selvfølgelig  en  god  forklaring  med  på 
vejen. 

Stavspræsident  Carsten  Larsen  sagde 
i  sine  velkomstord  bl.a.  følgende:  »Netop 
i  dag  er  vi  samlet  for  at  fejre  1  O-året 
for  dannelsen  af  Aarhus  stav  ved  ældste 
Mark  E.  Petersen.  Det  var  en  dannelse 
der  var  imødeset  med  stor  spænding  og 
mange  forventninger,  fordi  den  var  et 
udtryk  for  'mands  modenhed'  hos  de 
hellige,  klar  til  at  tage  fat  på  nye  og  større 
ansvar,  som  det  at  være  en  Zions  stav 
indebærer. 

Et  mål  blev  nået  med  megen  besvåer 
kunne  man  synes.  Men  i  betragtning  af 
hvad  dette  område,  som  Aarhus  stav 
udgør,  var  under  kirkens  første  spæde 
start  fra  1850erne  og  frem,  og  bidrog 
med  af  mænd  og  kvinder,  der  på  grund 
af  deres  tro  og  vidnesbyrd  forlod  landet 
for  at  styrke  og  opbygge  Zion,  så  kan 
vi  stadig  være  stolte.  Det  blev  til  tusindvis, 
der  foruden  deres  tro  også  bragte  deres 
talenter  og  håndværksmæssige  kunnen 


Himmelbjerget  var  dagens 
mål  Lørdag  den  2.  juli  1988 
var  medlemmer  fra  Aarhus 
stav  samlet  ved 
Himmelbjerget  for  at  fejre 
10-års  dagen  for  dannelsen 
af  staven. 

Det  blev  en  dejlig  og 
uforglemmelig  oplevelse 
for  de  glade  deltagere. 


Vejret  var  godt,  da  de  hellige  samledes  i  naturen  til  åbningshøjtideligheden. 

Jubilæumsdagens  værtspar  var 
Anna-Liisa  og  Poul  Enk  Bauer,  Esbjerg. 

med  sig.  Fra  dette  område  kaldte  Herren 
bl.a.  en  af  sine  apostle:  Anthon  H.  Lund 
der  rejste  fra  Aalborg,  og  som  inden  sin 
død  var  med  til  at  lede  Jesu  Kristi  Kirke 
til  fremgang,  som  rådgiver  i  Det  Første 
Præsidentskab. 

For  10  år  siden  var  825  medlemmer 
og  venner  forsamlet  for  at  overvære 
stavens  dannelse  i  Aarhus  og  følte  den 
særlige  ånd  ved  mødet.  Mænd  og  kvinder 
har  arbejdet  uselvisk  for  at  styrke  staven 
og  fremgang  har  der  været  på  mange 
områder.« 

Præsident  Larsen  sluttede  med  at  øn- 
ske at  vi  i  vore  bestræbelser  må  finde 
den  fred  i  vores  tro,  som  Gud  giver  den, 
der  er  trofast. 

De  fremmødte  blev  derefter  inddelt 
i  grupper  og  drog  afsted  i  forskellige 
retninger  for  rundt  om  på  Himmelbjerget 
at  blive  involveret  i  diverse  øvelser  der 
krævede  både  modige  mænd  og  ditto 
kvinder.  Deltagerne  blev  budt  på  mange 
forskellige  discipliner:  Alle  skulle  op  i 
tårnet  og  der  var  gratis  adgang  for  de 
hellige  i  dagens  anledning.  Hvor  højt  kan 
man  »stable«  barberskum  op  på  hovedet? 
10  cm  gav  10  point  (enhver  kan  prøve 
hvor  nemt  det  er).  Der  var  tovklatring 
hvor  alle  kunne  være  med.  Der  var 
masser  af  blåbær,  spisning  deraf  var  uden 
for  konkurrencen.  En  fik  til  opgave  at 
drikke  en  sodavand  gennem  en  sut  uden 
at  slippe  flasken,  en  anden  blev  udvalgt 
til  at  vise  hvor  hurtigt  man  kunne  spise 
12  flødeboller.  Der  var  løb  op  ad  en 
skrænt,  det  var  næsten  sværest  at  komme 
ned,  en  faldt  så  uheldigt  at  han  måtte 
på  sygehuset  og  have  6  sting  i  sin  arm, 


Stavspræsident  Carsten  Larsen  holder  åb- 
ningstalen på  den  historiske  talerstol 


men  han  kunne  da  køre  barnevogn 
senere  på  aftenen.  Der  var  kast  med 
grankogler  og  forsøg  på  at  krybe  over 
et  udspændt  net.  Jo,  alle  kunne  være  med 
på  den  ene  eller  anden  måde.  Et  af  de 
mere  originale  indslag  var  da  man  fik 
udleveret  en  pjece  som  mod  aflevering 
i  ishuset  gav  adgang  til  at  vælge  en  ispind. 
Det  var  så  tanken  at  disse  pjecer  skulle 
ligge  frit  tilgængelig  for  dem  som  ville 
have  en.  Der  var  styltegang,  der  var 
tovtrækning,  der  var  en  tur  på  skateboard 
(siddende)  ned  af  »bjergsiden«.  Alt  var 
et  led  i  holdkonkurrencen  og  der  blev 
givet  points  efter  meget  fornuftige  prin- 
cipper: det  var  ikke  så  meget  et  spørgsmål 
om  at  »komme  først«  som  det  at  have 
været  med.  Vinder  blev:  Hold  nr.  7. 
(Spørgsmålet  er  så  bare:  Var  de  de 
bedste?). 

Efter  alle  »konkurrencerne«  var  der 
spisning  dels  af  medbragt  mad,  dels 
grillmad,  som  kunne  købes  og  derefter 
grilles  over  åben  grill,  som  vist  nok  var 
for  lille  til  de  mange,  som  ønskede  den 
form  for  aftensmad. 

Aftenen  sluttede  med  underholdning, 
hyggeligt  samvær  og  dans.  Der  blev  bl.a. 
afsunget  en  sang  der  gav  »næser«  til 
stavens  ledere.  Og  af  dem  blev  der  uddelt 
32,  så  mange  vers  var  der  -  utroligt! 

Det  var  tydeligt  at  se,  at  alle  følte  sig 
godt  tilpas,  ja,  selv  et  par  »københavnere« 
befandt  sig  godt  mellem  gamle  venner. 
Det  var  en  god  idé  at  fejre  et  sådant 
jubilæum  på  en  utraditionel  vis  -  og  det 
blev  en  fest.  Der  vil  senere  udkomme 
et  festskrift  i  anledning  af  stavens  jubil- 
æum. 

Jørgen  Ljungstrøm. 


Tovtrækning 
på  plænen 
Nunne  og 
KnudB. 
Andersen 
viser  vejen 
Chr.  Holm 
Bendtsen 
Jørgen  Larsen 
og  Ella  Jensen 
følger  godt  med 


KIRKEISIYT 

Ung  sidste  dages  hellig 
med  i  verdensorkester 

»Jeg  kan  lide  at  øve  mig« 


Når  man  nærmer  sig  villaen  i 
Hareskovby  hvor  Jes  Gram, 
medlem  af  Københavns  1 .  ward 
bor,  strømmer  musikken  én  i  møde.  Med 
al  den  musik  der  er  i  det  hus,  er  det 
ikke  underligt  hvis  fuglene  i  området 
synger  bedre  end  alle  andre. 

I  august  spillede  Jes  Gram  i  Tivoli 
med  ungdomsorkesteret  »Federation  In- 
ternational des  Jeunes  musicales«  som 
består  udelukkende  af  unge  musikere 
under  26  år  og  derfor  har  vi  her  en  lille 
artikel  om  Jes. 

For  at  komme  til  at  spille  i  et  sådant 
orkester  indsendte  Jes  et  bånd  til  ho- 
vedsædet for  orkestret,  som  ligger  i  Bru- 
xelles. Først  forelå  der  et  opslag  om  at 
orkestret  søgte  unge  musikere  og  bedøm- 
melsen foregik  så  via  det  bånd  han 
indsendte.  Jes  var  god  nok  for  han  blev 
udtaget. 

Orkestret  spiller  til  at  begynde  med 
i  juli  og  august  i  hele  Norden  og  slutter 
i  Amsterdam  og  sidst  på  året  skal  de 
til  Mellemeuropa. 

Orkestret  øver  i  Arvika  i  Sverige.  Der 
er  omkring  110  deltagere  heraf  er  4  fra 
Danmark. 

Det  varer  heller  ikke  så  længe  før  Jes 
skal  til  Canada.  Det  gik  lidt  underligt 
til,  for  det  er  en  konkurrence  for  oboister 
og  fagotister  foranstaltet  af  en  interna- 
tional sammenslutning.  Jes  blev  udvalgt 
til  at  deltage.  Også  der  sendte  han  et 
bånd  og  skal  nu  være  med  i  semifinalen, 
og  det  fik  han  meddelelse  om  over 
telefonen.  »Det  er  ikke  det  helt  store, 
men  alene  det  at  komme  ud  og  vise  bare 
lidt  af  hvad  man  kan,  er  helt  rart,«  siger 
Jes. 

Jes  spiller  ikke  blot  obo,  det  bliver 
også  til  en  del  på  klaveret.  På  konser- 
vatoriet forlanges  det  at  man  har  et 
biinstrument. 


»Faktisk  begyndte  jeg  på  klaveret  da 
jeg  var  4  år,  men  det  varede  kun  kort. 
Så  gik  der  nogle  år  og  da  jeg  var  10- 
1 1  begyndte  jeg  igen.  Min  lærer  her  var 
Susanne  Meilsøe.  Senere  blev  det  til 
Gladsaxe  Kor-  og  Musikskole  under  Kai 
Maegaard.« 

Det  var  Kai  Maegaard,  der  opfordrede 
Jes  til  at  prøve  oboen,  og  så  syntes  han 
at  det  var  et  spændende  instrument  og 
der  er  ikke  så  mange  der  spiller  obo. 

»Jeg  var  vel  14-15  år  da  jeg  begyndte. 
Men  det  er  et  instrument  som  kræver 
noget.  Måske  var  det  en  udfordring,  at 
jeg  gik  i  gang  med  oboen.« 

Der  er  noget  der  tyder  på  at  det 
instrument  netop  giver  ham  mange  gode 
muligheder. 

»Jeg  har  spillet  til  julekoncerter,  med- 
virket i  kantater,  jeg  har  spillet  sammen 
med  Den  Kongelige  Livgarde,  spillet  på 
Hofteatret,  været  med  i  den  nordiske 


blæserkvintet  og  været  solist  ved  mange 
koncerter.« 

Jes  har  også  prøvet  andre  instrumen- 
ter. »For  nogle  år  siden  prøvede  jeg  at 
spille  engelsk  horn  og  medvirkede  ved 
en  opførelse  af  Matthæuspassionen  af 
Bach.  Det  var  virkelig  en  oplevelse.« 

Jes  har  nu  gået  på  konservatoriet  i 
flere  år  og  siger  om  det:  »Det  giver  mig 
selvfølgelig  en  masse,  jeg  får  fx  lært  noget 
om  musikken,  ikke  bare  det  at  spille, 
men  også  kende  baggrunden,  og  jeg  har 
da  heldigvis  opnået  nogle  gode  resultater 
i  bifagene:  hørelære,  klaver,  musikteori 
og  formlære.  Min  lærer  på  oboen  er 
Jørgen  Hammergaard.  Der  er  jo  det  ved 
det  -  og  det  er  det  hårde  -  at  hvis  du 
dumper  i  et  fag  så  er  det  bare  ud,  så 
der  må  sættes  noget  vilje  bag.« 

Jes  siger  om  at  øve  sig:  »Jeg  elsker 
at  øve  mig,  jeg  kan  spille  hele  dagen, 
men  når  jeg  skal  slappe  af  gør  jeg  det 
ved  at  læse,  men  det  er  jo  ikke  bare 
et  spørgsmål  om  at  øve  sig,  der  er  alvor 
bag,  der  skal  være  mening  i  det  du  gør.« 

Jes  kan  se  de  umiddelbare  resultater: 
han  får  lov  til  at  være  med  til  så  mange 
ting,  og  har  mange  muligheder  for  at 
prøve  sig  selv. 

Om  fremtiden  siger  Jes:  »Jeg  under- 
viser andre  i  at  spille.  Jeg  har  indstuderet 
kor  til  forestillingen  »Frændeløs«  på 
Gladsaxe  Teater,  det  var  jo  meget  af- 
vekslende. Ja,  så  er  der  jo  kirken.  Jeg 
kan  godt  lide  at  undervise,  men  mit  mål 
er  faktisk  at  konkurrere  mig  ind  i  et 
orkester,  jeg  har  egentlig  ikke  intentioner 
om  at  blive  solist.  Jeg  skal  til  en  kon- 
kurrence i  Hålsingborg.  Det  er  ikke  fordi 
jeg  tror  jeg  vinder,  men  jeg  må  erhverve 
mig  noget  rutine.  Jeg  kan  nok  gøre  noget 
selv,  men  fremtiden  bestemmes  af  så 
meget,  men  jeg  vil  spille  -  altid.« 
Jørgen  Ljungstrøm. 


20  piger  i  en  hytte  ved  Buresøen 


Da  vi  mødtes  fredag  eftermiddag 
den  20.  maj,  øsregnede  det,  så 
de  fleste  af  os  var  udstyret  med 
regnslag  og  gummistøvler.  Nogle  var  dog 
så  optimistiske,  at  de  gjorde  turen  i 
tennissko  og  våde  sokker.  Men  humøret 
fejlede  ikke  noget,  og  selv  om  der  er 
langt  fra  Roskilde  til  Ganløse  -  eller  fra 
Søborg  til  Ganløse,  når  man  kører  ad 
små  skovstier,  var  der  ingen  som  klagede, 
men  vi  snakkede  og  trampede  i  pedalerne 
og  kom  omsider  frem  til  hytten  -  våde, 
men  glade.  Heldigvis  var  Kjeld  W.  Ras- 
mussen kørt  i  forvejen  med  al  provianten 
i  bilen,  og  han  havde  været  så  forud- 
seende at  tænde  op  i  pejsen.  Snart  sad 
vi  lunt  bænket  og  nød  de  medbragte 
klemmer. 

Om  lørdagen  havde  vi  forskellige 
workshops:  nogle  udfoldede  deres  kunst- 
neriske talenter  ved  at  male  kønne  mo- 
tiver på  glas  og  vaser,  nogle  fik  snavsede 
hænder,  mens  de  lærte  at  lappe  cykel, 
og  den  tredie  gruppe  fik  både  snavset 
ansigt,  hænder  og  tøj,  da  vi  gravede  en 
jordovn,  slæbte  brænde  til  og  fik  sat  ild 
til. 

Om  eftermiddagen  havde  vi  alletiders 
Lamanit-Nephit  dyst,  som  gik  for  sig  i 
en  nærliggende  skov  med  udspionering 
-  tilfangetagelse  af  fanger  -  indtagning 
af  Qendens  fort  -  og  erobring  af  deres 
banner  og  meget  mere.  Som  det  så  ofte 
er  gået  (også  i  Mormons  Bog),  vandt 
lamanitteme,  og  da  den  afsluttende  kon- 
kurrence i  bueskydning  skulle  finde  sted, 
knækkede  en  af  nephitterne  sin  bue!  Ja, 
sådan  kan  det  gå. 

Søndag  stod  vi  op  kl.  4  og  gik  en 
pragtfuld  morgentur,  hvor  solen  skinnede 
på  det  dugvåde  græs  og  de  friske  grønne 
træer  og  buske,  medens  alle  småfuglene 
sang  for  os.  Vi  gik  i  småklynger  og  talte 
dæmpet  sammen,  og  glædede  os  over 
denne  fælles  oplevelse.  Da  vi  et  par  timer 
senere  kom  tilbage,  gik  vi  alle  på  hovedet 
i  seng,  for  at  indhente  nogle  timers  søvn. 

Om  eftermiddagen  kom  4  brødre  fra 
3.  ward  for  at  holde  nadvermøde  sam- 
men med  os.  Der  var  også  flere  gæster, 
og  vi  følte  alle  den  dejlige  ånd,  der  var 


Nystegte  kyllinger  er  nu  lækre! 

til  stede  og  glædede  os  over,  at  kirken 
også  fungerer  fint  i  en  lille  primitiv  hytte 
i  skoven. 

Om  aftenen  var  vejret  så  flot,  at  vi 
kunne  tænde  bål  og  stege  kyllinger  i  det 
fri.  Bagefter  havde  vi  en  rigtig  fire-side, 
hvor  Ellen  Hall  optrådte  som  et  hård- 
nakket folkekirke-medlem,  men  efter  an- 
vendelse af  al  vor  snilde  og  diverse 
skriftsteder,  lykkedes  det  os  at  omvende 
hende. 

Herefter  delte  vi  os  i  små  grupper  og 
skulle  så  finde  et  sted,  hvor  vi  uforstyrret 
kunne  knæle  ned  og  bede  oprigtigt  til 
Gud,  ligesom  Joseph  Smith  gjorde  den- 
gang i  lunden.  Vi  skulle  lytte  efter  den 
første  tanke  eller  indskydelse,  som  kom 
til  vort  sind  efter  bønnen.  Ved  således 
at  bede  i  ensomhed  ude  i  naturen,  ville 
vi  føle  os  nærmere  vor  himmelske  Fader 
og  være  mere  modtagelige  for  hans  in- 
spiration. Een  af  pigerne  fortalte  bagefter 
om  denne  oplevelse:  Jeg  syntes,  at  det 
bedste  på  hele  turen,  var  da  vi  helt  alene 
gik  ud  i  skoven  for  at  bede  en  bøn.  Det 
har  betydet  noget  helt  specielt  for  mig. 
Jeg  syntes,  at  det  er  meget  dejligt  at  bede 
under  fuglesang  og  myggenes  summen. 
Da  jeg  havde  bedt  opdagede  jeg,  at  der 
stod  en  lille  kulsort  kalv  foran  mig.  Jeg 
kom  til  at  tænke  på,  at  den  var  heldig, 
fordi  den  havde  fået  lov  til  at  blive  hos 
sin  mor,  hvad  de  fleste  kalve  jo  ikke  får 
lov  til.  Det  kan  sammenlignes  med  os. 


vi  er  heldige,  at  vi  er  medlem  af  Jesu 
Kristi  Kirke,  og  jeg  håber,  at  alle  engang 
vil  blive  medlem  af  Jesu  Kristi  Kirke! 

Mandag  var  sportsdag  og  sidste  dag 
i  lejren.  Vejret  var  varmt  og  dejligt,  så 
efter  de  anstrengende  sportsudfoldelser, 
var  der  stemning  for  at  gå  i  vandet.  Det 
var  dog  kun  de  7-8  modigste,  som  vovede 
sig  ud  i  Buresøens  kolde  bølger,  men  de 
nød  det  til  gengæld  også:  De  pjankede 
og  pjaskede  og  kunne  slet  ikke  få  nok. 
Ellen  (Ganne)  Hall  var  med  hver  gang 
der  var  vandtur,  som  den  første,  hun  er 
noget  af  en  vandhund!  Da  vi  senere 
spurgte  pigerne:  »Hvad  var  din  bedste 
oplevelse  i  lejren?«  Gav  nogle  af  pigerne 
følgende  svar:  »Jeg  syntes,  at  når  vi  var 
i  vandet,  var  det  det  bedste  af  det  hele. 
Vandet  var  meget  koldt,  men  det  var 
sjovt«. 

»Min  bedste  oplevelse  er  svær  at  sige. 
Jeg  syntes,  det  har  været  en  utrolig 
opbyggende  lejr,  og  det  har  styrket  mit 
vidnesbyrd  meget.  Jeg  tror,  jeg  bedst 
kunne  lide  at  være  i  vandet«. 

Og  en  tredie  pige  gav  dette  svar:  »Jeg 
syntes,  det  er  svært  at  sige,  hvad  det 
bedste  har  været  på  denne  her  lejr.  Men 
noget  af  det  er  kammeratskabet.  Hvis 
vi  ikke  kendte  hinanden,  da  vi  kom, 
gjorde  vi  det  ihvertfald,  da  vi  tog  afsted. 
Jeg  syntes,  at  det  er  lækkert,  at  vi  alle 
tager  så  godt  imod  de  andre«. 
Britta  Wemet  Rasmussen 


KIRKENYT 

En  »stradi«  er 
værdifuld 

Orla  Knudsen  spiller  på  mange  strenge 


Der  er  nogen  der  siger:  én  gang 
sekretær  altid  sekretær.  Jeg  tror 
kun  det  gælder  hvis  man  viser 
sig  at  være  en  GOD  sekretær.  Men  en 
sådan  sekretær  er  Orla  Knudsen  med  det 
meget  sigende  tilnavn  Stradi,  en  forkor- 
telse for  Stradivarius,  navnet  på  et  af  de 
fornemste  instrumenter  i  verden,  nemlig 
en  violin  fremstillet  i  Italien  for  et  par 
hundrede  år  siden,  hvis  pris  går  op  i 
mange,  mange  tusinder.  Stradi  er  ikke 
så  gammel,  men  lige  så  værdifuld  og  flere 
distriktspræsidenter,  stavspræsidenter  og 
biskopper  har  fået  lov  at  «spille«  på 
Stradis  mange  talenter. 

Og  stradi  fortæller:  »Navnet  stammer 
fra  en  pressefotograf  Erik  Christoffersen, 
der  var  medlem  af  kirken.  Første  gang 
vi  sås,  det  var  i  1936  ved  en  typograf- 
kongres i  Odinstårnet,  kaldte  han  mig 
»Stradivarius«,  men  da  navnet  i  løbet  af 
aftenen  blev  for  langt  at  sige,  var  for- 
kortelsen en  kendsgerning  og  mit  tilnavn 
skabt«. 

Så  kan  man  spørge  hvad  det  har  med 
en  violin  at  gøre? 

»Jo,  det  var  fordi  jeg  dengang  spillede 
bl.a.  på  violin  i  små  orkestre  som  jeg 
havde.  Det  var  nu  ikke  altid  violinen 
der  blev  spillet  på.  I  min  trio  eller  kvartet 
var  det  mest  kontrabas.  Men  jeg  brugte 
da  navnet  som  kunstnernavn  og  fandt 
at  det  var  et  meget  karakteristisk  navn, 
og  jeg  hed  faktisk  ikke  andet. 

Jeg  holdt  op  med  at  spille  offentligt 
som  orkesterleder  da  jeg  blev  medlem 
af  kirken  i  1960,  og  jeg  søgte  derefter 
over  i  det  private  erhverv.  Mit  medlems- 
skab af  kirken  kunne  ikke  forenes  med 
nattelivet,  og  hvad  der  ellers  hører  med 
til  at  skulle  spille  ude.  Men  jeg  havde 
nogle  festlige  år.  Det  var  Stoffer  der  fik 
mig  ind  i  kirken.  Jeg  blev  jo  nysgerrig 
for  når  vi  var  sammen  holdt  han  vis- 


domsordet,  og  så  spurgte  jeg  ham  hvor- 
for, ja,  og  så  begyndte  det. 

Jeg  var  katolik  dengang  og  kendte  kun 
mormonerne  fra  da  jeg  boede  i  Aalborg 
i  nærheden  af  kirken  i  Valdemarsgade. 
Når  jeg  ikke  kunne  spise  min  mad  så 
smed  jeg  den  ind  over  plankeværket 
omkring  kirkens  grund. 

Jeg  bad  Stoffer  om  noget  lekture  og 
fik  Lære  &  Pagter.  Ja,  det  var  en  underlig 
begyndelse,  sådan  set.  Men  jeg  blev 
meget  betaget  af  den,  for  den  var  religiøs. 
Jeg  havde  ingen  bil  dengang  så  Stoffer 
hentede  og  bragte  mig  til  orkesterprøver. 
De  begyndte  som  regel  klokken  8  og 
når  vi  var  færdig  klokken  10  var  det 
lige  tid  til  at  tage  til  søndagsskolen  i 
Odense  og  så  tog  han  mig  med.  Når 
vi  om  søndagen  havde  eftermiddagsma- 
tiné, så  passede  det  lige  at  den  var  færdig 
så  Stoffer  kørte  mig  til  nadvermødet,  for 
han  skulle  alligevel  derhen  og  han  syntes 
at  det  var  passende,  at  jeg  også  tog  med 
til  det. 

Jeg  husker  endnu  første  gang  jeg  var 
i  kirke.  Det  var  til  et  GUF-stævne  den 
27.  juni  1959,  og  jeg  fik  endda  lov  til 
at  sige  noget  til  et  præstedømmemøde. 

Da  jeg  til  mine  musikere  sagde  at  jeg 
ikke  skulle  have  hverken  tobak  eller  øl, 
men  mælk,  så  kan  det  nok  være  at  de 
kiggede  på  mig  flere  gange,  for  den  slags 
er  ualmindelig  blandt  musikere,  eller  var 
det  dengang. 

Jeg  blev  døbt  i  1960  og  så  begyndte 
jeg  at  sy  hjemme,  jeg  er  skræddersvend. 
Men  det  varede  ikke  længe  før  jeg  fik 
arbejde  på  Haustrups  Fabrikker  her  i 
Odense.  Først  var  jeg  i  trykkesektoren, 
og  derefter  kom  jeg  til  samarittertjene- 
sten.  Jeg  var  der  i  ca.  20  år.  Nu  er  jeg 
pensioneret  og  har  det  rart  her  i  Fjord- 
holmen. 

Nu  må  man  ikke  blive  forbavset  når 


jeg  siger  at  mine  kaldelser  i  kirken  har 
været  sekretær,  sekretær  og  sekretær  for 
sådan  har  det  været  på  forskellig  vis  siden 
1962.  Jeg  har  dog  også  siddet  i  distrikts- 
rådet  dengang  Fyn  var  en  del  af  Kø- 
benhavns distrikt,  og  jeg  har  været  råd- 
giver til  Jørgen  Larsen,  Odense.  I  vir- 
keligheden startede  jeg  min  karriere  i 
kirken  som  formand  for  sangkoret  og 
var  lærer  i  GUF-organisationen,  endnu 
inden  jeg  blev  medlem,  sådan  var  det 
dengang.  Der  var  brug  for  enhver  der 
bare  nærmede  sig  kirken. 

Sekretærarbejdet  fortæller  mig  en 
masse,  jeg  ser  mange  mennesker.  Det  er 
jo  mennesker  jeg  beskæftiger  mig  med 
som  sekretær.  Jeg  tror  at  hvis  man 
prioriterede  sekretærarbejdet  noget  hø- 
jere, så  vil  det  også  blive  værdsat  noget 
mere.  Vi  er  tilbøjelige  til  at  sige,  at 
sekretær  kan  du  altid  blive,  men  det  er 
en  ansvarsftild  gerning  og  hvis  sekretæren 
laver  sit  arbejde  godt,  kan  det  bhve  til 
fremgang  for  kirken,  for  af  de  rapporter 
jeg  laver,  kan  der  læses  mange  nyttige 
ting. 

Her  i  disse  kartoteksskabe  har  jeg  alle 
oplysninger  om  hvad  der  sker.  Og  her 
har  jeg  en  mappe  hvor  jeg  nedskriver 
alt  hvad  jeg  får  oplysninger  om,  på 
skemaer,  som  jeg  selv  har  lavet,  for  så 
er  det  ikke  særlig  svært  at  lave  årsrap- 
porten, for  jeg  har  allerede  alle  de  op- 
lysninger jeg  skal  bruge«. 

I  dag  er  Stradi  stavens  bibliotekar, 
hvilket  hans  kontor  også  bærer  præg  af. 
Der  er  hylder  med  videobånd,  registreret 
og  nummereret.  Indholdet  er  katalogi- 
seret, så  enhver  der  søger  et  bestemt  emne 
vil  være  i  stand  til  at  se  om  det  findes 
på  videobånd.  Alle  lysbilledbånd  og  kas- 
settebånd er  nummererede  og  opstillet 
i  lige  rækker,  så  det  er  hurtigt  og  nemt 
at  komme  til.  Nej,  intet  er  overladt  til 
tilfældigheder  eller  forgodtbefindende. 
Lykkelig  den  stav  som  har  en  sådan 
hjælp.  Men  som  Stradi  siger  til  afslutning: 
»Det  kræver  tid,  det  kræver  offervilje  og 
meget  stor  interesse«. 
Jørgen  Ljungstrøm. 


Orla  Knudsen 
ved  sit  arkiv, 
der  bLa. 
består  af 
alle  lydbånd 
udgivet 
af  kirken. 


Farvestrålende  danseshow 
København  stav 


Trickle-trickle, 
Polka  og 
børnedans 


K 


irkebygningen  på  Maglegårds 
Alle  var  fyldt  til  bristepunktet 
.fredag  den  3.  juni,  da  Køben- 
havn stav  afholdt  sin  årlige  dansefestival. 

Et  farvestrålende  show  rullede  hen 
over  scenen  og  henrykkede  et  begejstret 
pubhkum. 

Aftenens  toastmasters  var  dansevete- 
ranerne og  folkedanserpartnere  fra  12  års 
alderen  Lisa  Anderson  og  Nikolaj  Viktor. 
Der  blev  optrådt  af  stavens  folkedansere 
både  begynder-  og  opvisningshold  samt 
et  børnehold.  Der  var  gæsteoptræden  fra 
Elsa  Als  Isaksons  danskeskole.  Grandma' 
Diana  Viktor  steppede  med  et  par  unge 
piger  og  vi  så  udpluk  fra  det  roadshow 
der  skal  til  Norda  i  Oslo. 

København  stav  har  ingen  »rigtige« 
danselærere,  der  underviser.  Det  er  de 
unge  selv,  der  oplærer  hinanden,  de 
ældre,  de  yngre,  sådan  har  det  været  i 
mange  år. 

Vi  siger  jer  tak  og  håber  I  alle  vil 
fortsætte  til  næste  sæson. 
København  stavs 
Aktivitetskommité. 

Apostelbesøg  i  København 

Ældste  M.  Russell  Ballard  taler  til 


Det  var  overraskende  dejligt  at  vi 
fik  lejlighed  til  at  høre  en  apostel 
i  København  den  15.  juni  1988. 
Han  kom  som  et  særligt  vidne  om  Jesus 
Kristus  og  mange  gæster  havde  fundet 
vej  til  kirken  for  ved  selvsyn  at  konstatere 
at  der  findes  levende  apostle  på  jorden 
i  dag.  Mænd  som  er  valgt  til  den  særlige 
kaldelse  af  Jesus  Kristus. 

Foruden  ældste  Ballard  talte  missions- 
præsident  Dee  Jacobs  som  udtrykte  sin 
taknemlighed  over  at  få  lov  til  at  være 
i  Danmark  og  sin  glæde  over  at  være 
kaldet  til  at  virke  for  Herrens  sag  og  bære 
vidnesbyrd  om  profeter,  om  de  hellige 
skrifter,  og  især  Mormons  Bog.  Endvi- 
dere hørte  vi  fra  søster  Ballard.  Hun 
udtrykte  taknemlighed  for  evangeliets  lys 
som  har  bragt  os  sammen.  Hun  fortalte 
historien  om  den  lille  dreng  der  kiggede 
på  lygtetænderen,  som  gik  gennem  byen 
og  tændte  gadelygterne.  Han  kunne  hele 
tiden  følge  den  vej  lygtetænderen  gik,  på 
grund  af  de  lys  han  efterhånden  tændte. 
Vi  er  som  lygtetændere,  vi  har  hver  især 
et  lys  og  det  forventer  Gud  at  vi  deler 
med  andre.  Vi  har  et  ansvar  for  at  bringe 
lyset  videre. 

Til  sidst  fik  ældste  M.  Russell  Ballard 
ordet.  Han  havde  inden  han  kom  til 


ikke-medlemmer  i  København 


København  været  flere  steder  i  Europa 
og  udtrykte  også  glæde  over  at  være  til 
stede.  Han  ønskede  imidlertid  at  tale  til 
aftenens  gæster  og  ikke  så  meget  til 
kirkens  medlemmer,  for  det  var  vigtigt 
at  vide  hvad  der  er  sandt  og  hvor  Jesu 
Kristi  sande  Kirke  findes.  Han  sagde: 
»Søskende,  hvis  I  virkelig  ønsker  at  vide 
at  det  ældste  Ballard  har  sagt  er  sandt 


-  så  bed  om  at  få  det  at  vide.  I  vil  få 
en  følelse,  der  vil  bekræfte,  at  det  I  har 
hørt  er  sandt.  Enhver  føler  at  det,  de 
har,  er  den  sande  kirke  og  det  kan  være 
meget  forvirrende,  men  med  Herrens 
hjælp  vil  jeg  fortælle,  hvad  det  er,  der 
gør  Jesu  Kristi  Kirke  af  Sidste  Dages 
Hellige  til  den  sande  kirke,  til  kirken! 
Det  er  fordi  den  er  organiseret  på  samme 
måde  og  med  den  samme  myndighed 
som  Jesu  Kristi  Kirke  fordum«.  Ældste 
Ballard  fortsatte  derefter  med  at  fortælle 
hvordan  Joseph  Smith  modtog  sine 
åbenbaringer.  »Enten  skete  det  i  lunden 
sådan  som  Joseph  Smith  fortalte  eller 
også  gjorde  det  ikke.  Enten  oversatte  han 
Mormons  Bog  eller  også  gjorde  han  det 
ikke.  Enten  besøgte  Johannes  Døber 
Joseph  og  Oliver  eller  også  gjorde  han 
det  ikke.  Der  er  ikke  plads  til  noget 
måske!  Enten  skete  det  eller  også  gjorde 
det  ikke«.  Til  sidst  bar  ældste  Ballard 
sit  stærke  vidnesbyrd  om  at  Jesu  Kristi 
sande  kirke  er  genoprettet  og  er  på  jorden 
i  dag.  Gud  er  vores  Fader. 

Det  er  sandelig  en  velsignelse  at  høre 
fra  en  af  Guds  udvalgte,  at  få  bekræftet 
det  man  tror  på,  at  få  styrket  sit  vid- 
nesbyrd og  lære  noget  nyt. 
Jørgen  Ljungstrøm. 


5  generationer  i  kirken 


ITrondhjem,  Norge  bor  Tordis  Johan- 
sen, 92  år,  det  ældste  medlem  i 
rækken  af  5  generationer  af  kvinder 
i  kirken,  bosiddende  i  Danmark  og  Nor- 
ge- 
Tordis  har  i  Danmark  en  datter:  Sol- 
veig Als  4.  ward;  6  børnebørn:  Marion 
Als  Anderson,  4.  ward;  Henrik  Als,  3. 
ward;  Roald  Als,  Jørgen  Nielsen,  4. 
ward;  Georg  Knudsen,  Slagelse;  alle  Kø- 
benhavns stav  samt  Bjarne  Andersen, 
Frederikshavn,  Århus  stav. 

Dertil  kommer  16  oldebørn  og  7 
tipoldebørn.  Et  barnebarn,  Henrik  Als, 
har  været  på  mission  og  2  oldebørn  er 


5  kvindelige 
generationer  i 
kirken  i  Skan- 
dinavien. Fra 
venstre:  Stine 
Als  Madsen 
2^2     og  Hei- 
di Als  Madsen, 
3.  ward,  Mari- 
on Als  Ander- 
son og  Solveig 
Als,  4.  ward 
København 
stav.  Tordis  Jo- 
hansen, Trond- 
hjem  ward 
Norge. 


for  tiden  på  mission;  Marc  Nielsen  og 
Ann-Mari  Als  Anderson. 

I  Norge  har  hun  1  datter  og  3  sønner, 
3  børnebørn,  6  oldebørn  og  2  tipolde- 
børn. 

Tipoldemor  Tordis  og  hendes  mand 
samt  6  børn  blev  medlemmer  af  kirken 
i  kriseårene  i  1930erne  og  hun  blev 
hurtigt  derefter  hjælpeforeningspræsi- 
dentinde,  en  kaldelse  hun  bestred  i  så 
mange  år  og  så  godt,  at  hun  blev  betragtet 
som  selve  hjælpeforeningen. 

Hendes  unge  år  var  ingen  dans  på 
roser.  Faderen  var  stukket  af  til  Amerika 

da  Tordis  var  8  år  og  hun  kom  ud  at 
tjene  som  10-årig.  Gift  som  19-årig, 
opdragede  8  børn  og  levede  i  trange  kår. 
Senere  i  livet  havde  hun  den  sorg  at  se 
flere  af  sine  børn  gå  bort.  Men  altid 
bevarede  hun  arrbejdsglasden,  glimtet  i 
øjet,  sit  gode  humør,  og  det  sammen  med 
hendes  store  gæstfrihed  og  evnen  til  at 
dele  alt,  lidt  eller  meget,  med  andre,  viser 
et  billede  af  en  enestående  dejlig  kvinde. 

Hendes  90-års  fødselsdag  blev  fejret 
med  stor  fest  i  kirken  i  Tronhjem. 

Det  er  ikke  tilfældigt,  at  der  er  så 
mange  efterkommere  i  Danmark.  Tor- 

dis's  mand  Georg  var  københavner,  sø- 
mand, hvis  skib  lagde  til  i  Tronhjem  en 
dag,  og  skæbnen  ville  at  der  blev  han 
gift,  og  boede  resten  af  sit  liv.  Da  Georg 
forblev  dansk  statsborger  kunne  børnene 
vælge,  hvor  de  ville  bo  før  deres  21.  år, 
og  2  døtre  valgte  Danmark. 

Tordis  er  forblevet  trofast  og  aktiv  i 
kirken,  som  alltid  har  betydet  meget  for 
hende,  og  hun  er  glad  at  så  mange  af 
hendes  efterkommere  har  valgt  som  hun, 
men  hun  har  også  været  et  godt  eksempel 
for  os  alle  at  følge. 
Et  barnebarn. 


Kirken  anerkendt 
i  Ungarn 

Kirken  er  nu  legalt  anerkendt  i  Ungarn 


Et  dokument,  der  attesterer  denne 
anerkendelse  blev  underskrevet  i 
Budapest  den  1.  juni  1988  af  dr. 
Imre  Miklos,  udenrigsminister  og  leder 
af  ministeriet  for  religiøse  anliggender. 

Senere,  fredag  den  24.  juni,  deltog 
ældste  Russell  M.  Nelson,  som  repræ- 
senterede Det  Første  Præsidentskab  i  en 
ceremoni  i  Budapest,  hvor  han  modtog 
denne  officielle  anerkendelse. 

Under  ceremonien  overdrog  ældste 
Nelson  dr.  Miklos  et  brev,  underskrevet 
af  medlemmerne  af  Det  Første  Præsi- 
dentskab, der  udtrykte  deres  taknemme- 
lighed for  anerkendelsen. 

Efter  at  have  givet  den  ungarnske 
regeringsleder  et  brev  fra  Det  Første 
Præsidentskab,  lænede  ældste  Nelson  og 
dr.  Miklos  sig  over  det  bord  de  sad  ved 
og  »i  den  time  blev  vi  en  legal  orga- 
nisation i  Ungarn,«  sagde  apostlen.  »Le- 
gal anerkendelse,«  forklarede  ældste  Nel- 
son, »tillader  os  at  mødes  uden  indblan- 
ding. Der  er  ingen  begrænsninger.  Den 
tillader  os  at  undervise  og  at  døbe. 
Missionærerne  må  være  her.  Vi  vil  præ- 
dike blandt  folket,  men  vi  vil  gøre  det 
på  en  hensynsfuld  måde.  Vort  eneste 
ønske  er  selvfølgelig  at  velsigne  folket,« 
understregede  ældste  Nelson. 

Den  næste  dag,  om  lørdagen  blev  de 


første  to  dåbshandlinger  i  Ungarn  fore- 
taget. Senere  om  aftenen,  ledede  ældste 
Ringger  en  fireside,  hvori  85  deltog,  og 
om  søndagen  blev  den  første  distrikt- 
skonference  i  Budapest  afholdt,  med  57 
deltagende. 

»Lige  pludselig,«  sagde  ældste  Nelson, 
»er  den  største  udfordring  i  Ungarn  at 
finde  et  mødested  til  de  hellige.  Det  står 


i  skarp  kontrast  til  den  situation  vi  var 
i,  da  vi  for  14  måneder  siden  var  her 
for  at  indvie  landet.« 

Ældste  Nelson  sagde  at  den  ungarnske 
regering  »ved  vi  hylder  høje  principper, 
troskab  i  ægteskabet,  kyskhed,  ærlighed, 
retskaffenhed  og  aflioldenhed  fra  narko- 
tika, tobak  og  alkohol.« 

»Uden  tøven,«  sagde  han,  »gav  jeg  det 
løfte  til  de  sidste  dages  hellige  i  Ungarn 
at  de  ville  være  blandt  de  bedste  borgere. 
De  vil  holde  landets  love  og  være  ek- 
semplariske borgere.« 

»De  (regeringslederne)  ser  os  som  et 
positivt  element  i  opbyggelsen  af  et  sam- 
fund, der  vil  være  til  velsignelse  for  dem,« 
sagde  ældste  Nelson. 
Church  News 


Ældste  Russell  M.  Nelson,  til  højre,  og  dr.  Imre  Miklos  læner  sig  over  bordet  i  Budapest 
for  at  give  hinanden  hånden,  og  kirken  har  modtaget  officiel  anerkendelse  i  Ungarn 

Nyt  fra  hele  verden 


Søstre  opretter 
hjem  for 
enlige  kvinder 

SYRAKUS,  FTALIEN  -  Hjælpefore- 
ningssøstre  har  sammen  med  kvinder  fra 
andre  kirker  og  samfundsorganisationer, 
åbnet  et  hjem  for  underbemidlede  og 
ugifte  mødre  i  Syrakus.  De  sidste  dages 
hellige  kvinder  håber  at  deres  indsats 
genspejler  hjælpeforeningens  motto  - 
»Kærligheden  ophører  aldrig«. 

Søster  Giovana  Marino,  PR-leder  i 
Catania-missionen  og  deltager  i  projek- 
tet, siger:  »Hjælpeforeningens  deltagelse 
i  dette  store  arbejde  for  moralsk  og 
timelig  hjælp  til  mange  unge  kvinder,  har 
gjort  at  kirken  har  opnået  stor  respekt 
i  Syrakus  og  omegn.« 
Church  News. 

Nyt  frimærke 
med  templet 
på  Samoa 

SAMOA  -  Et  nyt  frimærke  er  blevet 
udstedt  på  Samoa,  for  at  mindes  100- 
års  dagen  for  kirkens  oprettelse  på  Sa- 
moa. Dato  for  udstedelsen  var  den  9. 
juni  1988  og  på  frimærket  ses  Apia 
Samoa  templet. 

Missionen  på  Samoa  blev  oprettet 
efter  at  ældste  Joseph  H.  Dean  og  hans 
hustru  Florence  ankom  til  øen  Aunu'u 
den  21.  juni  1888.  I  dag  er  der  9  stave 
og  næsten  35.000  medlemmer  på  Vest- 
samoa, og  2  stave  og  6.000  medlemmer 
på  amerikansk  Samoa. 

Templet  på  Samoa  blev  indviet  den 
5.  august  1983  af  præsident  Gordon  B. 
Hinckley  fra  Det  Første  Præsidentskab. 
Church  News. 


111-årigt  dansk 
ward  delt 

MANTUA,  UTAH  -  Mantua  ward 
i  Box  Elder  Canyon,  omkring  8  km  fra 
Brigham  City  i  Utah  er  netop  blevet  delt 
for  første  gang  siden  den  blev  dannet 
af  en  gruppe  danske  pionerer  i  1877. 
Mantua  1 .  og  2.  ward  har  hver  ca.  300 
medlemmer.  Mantua  er  begyndt  at  vokse, 
fordi  mange  holder  af  at  bo  i  landlige 
omgivelser,  siger  et  af  wardsmedlemmer- 
ne,  Susan  Jeppsen. 
Church  News. 

Ny  gren  på 
Azorerne 

SAN  MIGUEL,  AZORERNE  -  En 
femte  gren  på  Azorerne  i  Atlanterhavet 
er  blevet  dannet  på  Lagoa,  den  største 
af  øerne.  »Missionærerne  arbejder  hårdt 
og  grenen  vokser,«  sagde  ældste  Richard 
Ingalls,  som  arbejder  som  missionær  i 
Lissabon-missionen  i  Portugal.  Den  nye 
gren  har  ca.  140  medlemmer  og  nye 
medlemmer  føjes  hurtigt  til. 
Church  News. 

Ivrige  efter 
at  lære 

BIRMINGHAM,  ENGLAND  -  Næ- 
sten 200  mennesker  deltog  for  nyligt  i 
et  seminar  aftioldt  af  kirkens  slægtshi- 
storiske  center  i  Birmingham.  »Ånden 
ved  mødet  var  fortræffelig,«  sagde  regio- 
nalrepræsentanten Eric  Cryer.  »Medlem- 
merne var  meget  ivrige  efter  at  lære.  Det 
var  tydeligt  når  man  så  deres  opmærk- 
somhed og  hørte  deres  spørgsmål.  Nogle 
havde  rejst  hele  natten  for  at  være  sam- 
men med  os  -  det  var  meget  spændende.« 
Han  fortalte  at  der  kom  nogle  helt  fra 
Skotland,  det  nordlige  England,  Wales, 


Cornwall,  Devon  og  den  sydøstlige  del 
af  landet. 
Church  News. 

Oplysninger  om 
kirken  via 
computer 

VESTBERLIN,  TYSKLAND  -  En 
oplysningstjeneste  på  computer,  tilknyttet 
telefonnettet,  blev  i  1987  gjort  tilgæn- 
geligt af  Berlin  stav.  Man  kunne  via  denne 
computer  få  oplysninger  om  kirken.  I 
løbet  af  det  første  år  fik  computeren  900 
anmodninger  om  oplysninger  og  af  disse 
var  79  anmodninger  om  missionærbesøg. 
Andre  opkald  var  vedrørende  oplysnin- 
ger om  hvor  og  hvornår  man  afholdt 
kirkemøder  i  forskellige  ward  og  grene 
i  Tyskland,  fremtidige  begivenheder,  og 
radio-  og  fjernsynsprogrammer  af  inter- 
esse. Omkring  200.000  abonnerer  på  det 
informationsnet,  som  knytter  dem  til 
denne  computer. 
Church  News. 


Svar  på 
måiiedeiis 

Fmfetm  Joseph  SmWt  skrev  i 

